सहरका सबै सडक र पेटीहरू एकसाथ खनिएकाले धूलो पनि एकमुस्ट उडेको छ । घरबाहिर निस्किने हो भने सहरवासीसँग बाइक भए पनि नभए पनि हेलमेट हुनैपर्छ । मुखमा पट्टी टांसिएकै हुनुपर्छ । आँखाको चस्मा त भन्नुपर्ने कुरै होइन । धूलोको मारमा परेका छन् सधैं चिटिक्क भएर हिंड्ने युवतीहरू । उनीहरू रन्थनिएका छन, ‘ओह ! सिट, यस्तो पनि हुन्छ ?’ तर छिटै सम्हालिन्छन् र सम्झिन्छन्— अस्ति मात्र ग्वार्कोको एक्सिडेन्टमा उनको कजन सिस्टरको झन्डै ज्यान गएको ! यो धूलो त सामान्य भो । महांकालतिर त कति बाइक खाल्डामा झरिसकेका छन् ।
